Jonas Yla

Jonas Yla (1903 m. gruodžio 22 d. Luciūnai, Kurklių valsčius – 1976 m. Torontas) – Kanados lietuvių žurnalistas, rašytojas, spaudos ir visuomenės veikėjas.

 Biografija 
1927 m. emigravo į Kanadą, dirbo įvairų fizinį darbą, buvo ir spaustuvės linotipininkas. Visus emigranto vargus pasaulinės krizės metais – nedarbą, klajones, skurdą jis aprašė savo prisiminimuose.

1932–1936 m. Toronto lietuvių darbo žmonių laikraščio „Darbininkų žodis“ leidėjas ir redaktorius. Dėl įvairių sunkumų ir priešpriešos pakeitus šio leidinio pavadinimą, 1936–1976 m. – laikraščio „Liaudies balsas“ redaktorius.  Šis leidinys tapo Kanados lietuvių darbininkų gyvenimo metraščiu, švietė ir telkė skurdžiausiai gyvenusius emigrantus. J. Ylai pasitraukus laikraštis nustojo ėjęs.

Aktyviai dalyvavo kairiųjų pažiūrų lietuvių darbininkų judėjime, Lietuvių darbininkų literatūros draugijos ir literatų būrelio veikloje, bendradarbiavo ir „Laisvės“ laikraštyje.

Paskelbė poezijos bei prozos kūrinių, scenos vaizdelių, pats rengė mėgėjų teatro spektaklius.Anykštėnų biografijų žinynas

 Bibliografija 
 Bedarbiai, pjesė, pasirašyta Jonylos slapyvardžiu, 1933 m.
 Kova su tamsa, pjesė, 1933 m.

 Šaltiniai 

Kategorija:Lietuvos leidėjai
Kategorija:Lietuvos redaktoriai
Kategorija:Lietuvos dramaturgai
Kategorija:Spaustuvininkai